cyanic-selkie/wikianc huggingface dataset:
হানিমাধূ আন্তর্জাতিক বিমানবন্দর
হনিমাধূ আন্তর্জাতিক বিমানবন্দর (ހަނިމާދޫ ބައިނަލްއަޤުވާމީ ވައިގެ ބަނދަރު) মালদ্বীপের হা ধালু প্রবালপ্রাচীর হনিমাধূ দ্বীপে অবস্থিত একটি অন্তর্জাতিক বিমানবন্দর, যা অভ্যন্তরীণ বিমানবন্দর হিসেবে চালু হয়েছিল। ২রা ফেব্রুয়ারি ২০১২ সালে মালদ্বীপিয়ান কর্তৃক ভারতের তিরুবনন্তপুরমে সরাসরি বিমান চলাচল চালু করার মাধ্যমে এটি আন্তর্জাতিক বিমানবন্দরে উন্নীত করা হয়। জুন ২০১৯ সাল পর্যন্ত, এটি মালদ্বীপের তিনটি আন্তর্জাতিক বিমানবন্দরগুলির মধ্যে অন্যতম।
সু্যোগ-সুবিধা
এই বিমানবন্দরটি সমুদ্রপৃষ্ঠ থেকে ৩ ফুট (১ মি) উপরে অবস্থিত। এটির একটি আস্ফাল্ট রানওয়ে (০৩/২১) রয়েছে, যার পরিমাপ ১,২২০ মিটার × ৩০ মিটার (৪,০০৩ ফুট × ৯৮ ফুট)।
পাইরেথ্রিন
thumb|পাইরেথ্রিন পাইরেথ্রিন সূর্যমুখী (Pyrethrum) জাতীয় ফুলের বীজত্বক থেকে আবিষ্কৃত মশা মারা কীটনাশক। thumb|পারমেথ্রিন একটি পাইরেথ্রয়েড
অসুবিধা
ইস্টোজেন জাতীয় ধর্ম থাকায় ব্যাপক ব্যবহারে জলের জন্তুদের মৃদু বিষক্রিয়া ও প্রজননে অসুবিধা দেখা দিতে পারে।
খ্রীষ্টিয়ান কমিশন ফর ডেভেলপমেন্ট ইন বাংলাদেশ
খ্রীষ্টিয়ান কমিশন ফর ডেভেলপমেন্ট ইন বাংলাদেশ বাংলাদেশের স্বাধীনতা যুদ্ধের পর ১৯৭২ সালে প্রতিষ্ঠিত একটি এনজিও সংস্থা এর পূর্বসূরি ছিল বাংলাদেশ ইকুমেনিকাল রিলিফ অ্যান্ড রিহ্যাবিলিটেশন সার্ভিসেস। সংগঠনটি স্থানীয় ইমামদের দুর্যোগ প্রস্তুতির কর্মসূচির অংশ হিসাবে শুক্রবারে দুর্যোগ প্রস্তুতি সম্পর্কে কথা বলতে বলেন।
কার্যক্রম
সিসিডিবির প্রধান কার্যক্রমগুলির মধ্যে রয়েছে গ্রামীণ উন্নয়ন, লোক পরিচালিত সঞ্চয় এবং ঋণ কর্মসূচি। জাতিগত অথবা আদিবাসী সম্প্রদায়ের সাথে ঐতিহ্যবাহী জন্মদাতাদের প্রশিক্ষণ, নারী উন্নয়ন কর্মসূচি এবং লিঙ্গ সচেতনতা কর্মসূচি, মানবিক ও সাংগঠনিক সম্ভাবনা বৃদ্ধি। সিসিডিবির প্রধান কার্যক্রম সমূহ হল:
বর্তমান অবস্থা
সিসিডিবি বর্তমানে ২২টি জেলায় পিপলস পার্টিসিপেটরি রুরাল ডেভেলপমেন্টের (পিপিআরডি) মাধ্যমে ঋণ প্রদান, প্রশিক্ষণ এবং কর্মসংস্থানের সুযোগ তৈরি করছে। সিসিডিবি আওতাধীন জেলা সমূহ হলো: মানিকগঞ্জ, রাজশাহী, নরসিংদী, নবাবগঞ্জ, নওগাঁ, নাটোর, পাবনা, গোপালগঞ্জ, বরিশাল, দিনাজপুর, রংপুর, বান্দরবান, রাঙ্গামাটি, ফরিদপুর, যশোর, মাগুরা, ঝিনাইদহ, খুলনা, সাতক্ষীরা, কুষ্টিয়া, নড়াইল এবং কক্সবাজার। সিসিডিবি ৩৬ টি কমিউনিটি ডেভেলপমেন্ট এলাকা, ৪৯ টি ছোট সংগঠন এবং ১৩৬,৫৯৫ টি পরিবারকে প্রয়োজনীয় সহায়তা প্রদান করেছে, যার মধ্যে ২৮,৯৪৯ জন লোকে পিপিআরডি এর মাধ্যমে সাহায্য করেছে, তাদের মধ্যে ৯,১০০ জন সম্প্রদায়ের সবচেয়ে দরিদ্র শ্রেণির লোক।
দীপ্তি সতী
দীপ্তি সতী (জন্ম: ২৯ জানুয়ারি ১৯৯৫) একজন ভারতীয় চলচ্চিত্র অভিনেত্রী এবং মডেল, যিনি মূলত মালয়ালম চলচ্চিত্রে অভিনয় করে থাকেন। তিনি কন্নড়, মারাঠি এবং তেলুগু চলচ্চিত্রেও অভিনয় করেছেন। ২০১৪ সালে তিনি মিস কেরালার মুকুট অর্জন করেছিলেন।
প্রারম্ভিক জীবন
দীপ্তি সতী ভারতের মুম্বইয়ে জন্মগ্রহণ করেছিলেন। তার বাবা দিব্যেশ সতী উত্তরাখণ্ডের নৈনিতালের বাসিন্দা এবং তার মা মাধুরী সতী কেরালার কোচির বাসিন্দা। দীপ্তি মুম্বইয়ের ক্যানোসা কনভেন্ট হাই স্কুল থেকে বিদ্যালয়ের পড়াশোনা সম্পন্ন করেছিলেন এবং মুম্বইয়ের সেন্ট জাভিয়ার্স কলেজ থেকে ব্যবসায় প্রশাসনে স্নাতক ডিগ্রি অর্জন করেছিলেন।
রন রিভেস্ট
অধ্যাপক রোনাল্ড লিন রিভেস্ট (  জন্ম ১৯৪৭, শ্নেকট্যাডি, নিউ ইয়র্ক) হলেন একজন ক্রিপ্টোবিদ এবং ম্যাসাচুসেট্‌স ইনস্টিটিউট অফ টেকনোলজি'র তড়িৎ প্রকৌশল এবং কম্পিউটার বিজ্ঞান বিভাগের এমা ভিটারবি অধ্যাপক। তিনি প্রকাশ্য-চাবি ক্রিপ্টোকরণ ব্যবস্থায় অসামান্য অবদানের জন্য বিখ্যাত হয়ে আছেন। এই ব্যবস্থাটিতে তিনি লেন এডলম্যান এবং আদি শামির'র সাথে একত্রে আরএসএ অ্যালগোরিদম উদ্ভাবণ করেন যার স্বীকৃতিস্বরূপ তাদের তিনজনকে ২০০২ সালে টুরিং পুরস্কার-এ ভূষিত করা হয়।
তিনি ইয়েল বিশ্ববিদ্যালয় থেকে ১৯৬৯ সালে গণিতে ব্যাচেলর ডিগ্রী এবং স্ট্যানফোর্ড বিশ্ববিদ্যালয় থেকে ১৯৭৪ সালে কম্পিউটার বিজ্ঞানে পিএইচডি ডিগ্রী অর্জন করেন। তিনি ইনট্রোডাকশান টু অ্যালগোরিদম('সিএলআরএস' নামেও পরিচিত) নামক অ্যালগোরিদম বিষয়ের একটি আদর্শ পাঠ্যপুস্তকের সহ-প্রণেতা। তিনি এমআইটি কম্পিউটার বিজ্ঞান ও কৃত্রিম বুদ্ধিমত্তা গবেষণাগারের(সিএসএআইএল) একজন সদস্য এবং ক্রিপ্টোবিদ্যা ও তথ্য নিরাপত্তা দলের প্রতিষ্ঠাতা। তাছাড়া তিনি আরএসএ উপাত্ত নিরাপত্তা দলটি প্রতিষ্ঠা করেন।(বর্তমানে এটাকে নিরাপত্তা গতিবিদ্যা এর সাথে একত্রিত করে আরএসএ নিরাপত্তা গঠন করা হয়েছে।) এবং পিপারকয়েন দলটিও তার প্রতিষ্ঠিত। অধ্যাপক রিভেস্টের গবেষণার পরিধি- ক্রিপ্টোবিদ্যা, কম্পিউটার ও নেটওয়ার্ক নিরাপত্তা এবং অ্যালগোরিদম, বিষয়গুলিতে পরিব্যাপ্ত।
এছাড়াও তিনি সুষম-চাবি ক্রিপ্টোকরণ অ্যালগোরিদম- আরসি২, আরসি৪, আরসি৫ এর উদ্ভাবক এবং আরসি৬ এর সহ-উদ্ভাবক। আরসি মানে হলো রিভেস্ট সাইফার বা অন্যভাবে বললে, রন-এর কোড। (মনে প্রশ্ন জাগতে পারে আরসি১ বা আরসি৩ কই গেলো! আসলে তৈরি করার সময়েই আরএসএ নিরাপত্তা ব্যবস্থায় ব্যবহৃত আরসি৩ পরাভূত হয়; আর আরসি১ কখনো প্রকাশই করা হয়নি।) একিভাবে তিনি এমডি২, এমডি৪ এবং এমডি৫ নামক ক্রিপ্টীয় হ্যাশ অপেক্ষক উদ্ভাবণ করেন।
এলায়স স্প্রেংগার
এলায়স স্প্রেংগার বা এ স্প্রেংগার ব্রিটিশ-বাংলাদেশি একজন শিক্ষাবিদ, লেখক ও ইসলামি গবেষক। তিনি ইসলাম ও মুহাম্মাদের জীবনীর উপর বই লিখেছেন। তিনি উপমহাদেশের অন্যতম প্রাচীন শিক্ষাপ্রতিষ্ঠান কলকাতা আলিয়া মাদ্রাসা প্রথম অধ্যক্ষ ছিলেন। ১৮৫০ খ্রিস্টাব্দে কলকাতা আলিয়া মাদ্রাসায় অধ্যক্ষের পদ সৃষ্টি হলে, তিনিই সর্বপ্রথম এই পদে আসীন হন।
পরিচয়
এ স্প্রেংগার একজন বিভিন্ন ভাষায় পণ্ডিত ব্যক্তি ছিলেন। শোনা তিনি ইংরেজি, আরবি, উর্দু, ফার্সি ভাষা সহ প্রায় ২৫টা ভাষায় দক্ষ ছিলেন। ডঃ এ স্প্রেংগার ব্রিটিশ শাসনের সূত্রধরে ১৮৪৩ সালে ভারতবর্ষে আগমন করেন। তিনি ছিলেন পণ্ডিত মানুষ, এদেশে ব্রিটিশ সরকারকে শিক্ষা কাজে সাহায্য করার জন্য তিনি আগমন করেন।
দায়িত্ব পালন
১৮৪৪ সালে সালে ব্রিটিশ সরকার তাকে দিল্লি সরকারি কলেজের অধ্যক্ষ হিসেবে নিয়োগ প্রদান করে। মুসলিম দেওবন্দি পণ্ডিত মাওলানা মামলুক আলী তার অধীনে প্রায় ৫ বছর চাকরি করেন এবং তার এই কাজে সাহায্য করেন। এ স্প্রেংগার ১৯৪৭ সালের শেষ দিকে কলকাতা আলিয়া মাদ্রাসার অধ্যক্ষ নিযুক্ত হন। কলকাতা আলিয়া মাদ্রাসা দেশভাগের পর দুইটা অংশে পরিণত হয়। একটি অংশ ঢাকায় স্থানান্তর করা হয়, নাম রাখা হয়, ঢাকা আলিয়া মাদ্রাসা (অফিশিয়ালিঃ মাদ্রাসা-ই আলিয়া, ঢাকা)।
প্রকাশিত গ্রন্থাবলি
তার একটি বিখ্যাত উক্তি রয়েছেঃ
এমন কোন সম্প্রদায় হয় নাই, এখনো নাই যারা তাদের (মুসলিমদের) মতো বারোটি শতাব্দী যাবৎ প্রত্যেক জ্ঞানী ব্যক্তির জীবনী লিপিবদ্ধ করেছে। যদি মুসলিমগণের রচিত জীবনচরিতমূলক গ্রন্থগুলো সংগ্রহ করা হয়, আমরা খুব সম্ভব অর্ধ মিলিয়ন কৃতি পুরুষের জীবনবৃত্তান্ত লাভ করব।’
সাপশিঙি বনছাগল
সাপশিঙি বনছাগল বা মারখোর (مارخور; ; مرغومی মার্গূমায় বা মার্গূমী; Markhor; বৈজ্ঞানিক নাম: Capra falconeri) হচ্ছে ক্যাপরা গণের একটি বড় প্রজাতি যেটি আফগানিস্তান, উত্তর পাকিস্তান, দক্ষিণ তাজিকিস্তান, দক্ষিণ উজবেকিস্তান, ভারতের জম্মু ও কাশ্মীর রাজ্যে পাওয়া যায়। আইইউসিএন এটিকে বিপন্নশ্রেণিতে অন্তর্ভুক্ত করেছে। সমগ্র পৃথিবীতে এই প্রজাতির আর মাত্র ২৫০০টির মতো প্রাণী টিকে আছে এবং গত দু'প্রজন্মে ২০% সংখ্যা কমেছে। এটি পাকিস্তানের জাতীয় পশু হিসেবে স্বীকৃতি পেয়েছে।
ব্যুৎপত্তি
"মারখোর" শব্দটি ফার্সি। ফার্সি ভাষায় মার অর্থ "সাপ", যার সঙ্গে খোর (অর্থাৎ "ভক্ষক") যোগ করে মারখোর শব্দটি হয়েছে, যার অর্থ দাড়ায় "সাপখোর" বা "সর্পভক্ষক" - যে প্রাণী সাপ খায়। এরা সাপ মারতে পারে বলে এদের এমন নাম হয়েছে বলে অনেকে মনে করেন। আবার সাপের মতো পেঁচানো শিং-এর কারণে এদের আরেক নাম "সাপশিঙি" (screw-horned)।
বর্ণনা
সাপশিঙি কাঁধের দিক দিয়ে ৬৫ থেকে ১১৫ সেঃমিঃ (২৬ থেকে ৪৫ ইঞ্চি) উঁচু ও দৈর্ঘ্যে ১৩২ থেকে ১৮৬ সেঃমিঃ (৫২ থেকে ৭৩ ইঞ্চি) হয় এবং এর ওজন ৩২ থেকে ১১০ কিঃগ্রাঃ (৭১ থেকে ২৪৩ পাউন্ড) হয়ে থাকে। এদের রয়েছে ক্যাপরা গণের প্রজাতিদের মধ্যে সর্বোচ্চ গরিষ্ঠ কাঁধের উচ্চতা তবে দৈর্ঘ্যে ও ওজনে সাইবেরীয় আইবেক্স এদের ছাড়িয়ে গেছে। এদের লোমের আবরণ হয় ধূসর, হালকা বাদামী থেকে কালো রঙের এবং গ্রীষ্মকালে তা ছোট ও মসৃণ থাকে যা শীতকালে লম্বা ও ঘন হয়ে যায়। পায়ের নিম্নাংশের পশম সাদা কালো। মারখোর যৌনভাবে দ্বিরূপী। পুরুষদের চিবুকে, গলদেশে, বক্ষে ও জঙ্ঘায় লোম স্ত্রীদের তুলনায় লম্বা হয়ে থাকে। স্ত্রীরা গাত্রবর্ণে পুরুষদের থেকে বেশি লালচে, ছোট লোম ও খাটো কালো দাঁড়ি বিশিষ্ট এবং কেশরহীন হয়। উভয় লিঙ্গের সাপশিঙিদেরই সাপের মত শক্তভাবে পাকানো শিং রয়েছে, যা গোঁড়ায় কাছাকাছিভাবে মিলিত কিন্তু আগায় উপর দিকে ছড়ানো। পুরুষদের শিং ১৬০ সেঃমিঃ (৬৩ ইঞ্চি) পর্যন্ত বাড়ে এবং স্ত্রীদের ২৫ সেঃমিঃ (১০ ইঞ্চি) পর্যন্ত। পুরুষদের গায়ে কটুগন্ধ আছে যা গৃহপালিত ছাগলের গন্ধকেও ছাড়িয়ে যায়।
লোককথা
কথিত আছে যে মারখোর মহাভারতের গরুড়ের ন্যায় সাপ মেরে খায়। জাবর কাটার পর এর মুখ থেকে একটি ফেনাজাতীয় পদার্থ বের হয় যা মাটিতে পড়ে শুঁকিয়ে যায়। স্থানীয় লোকজন এই জিনিসেরই খোঁজে থাকে কারণ বিশ্বাস করা হয় যে এর মধ্যে সাপের বিষ তোলার ক্ষমতা আছে।
নটর ডেম কলেজ স্কুল
নটর ডেম কলেজ স্কুল (Notre Dame College School) কানাডার অন্টারিওতে অবস্থিত একটি মাধ্যমিক শিক্ষাপ্রতিষ্ঠান, যেখানে নবম থেকে দ্বাদশ গ্রেড পর্যন্ত অধ্যায়নের ব্যবস্থা রয়েছে। ১৯৪৮ সালে পবিত্র ক্রুশ সন্ন্যাস সংঘ নামক একটি রোমান ক্যাথলিক সন্ন্যাস সংঘের ধর্মযাজকদের দ্বারা এটি প্রতিষ্ঠিত হয়। শুরুতে প্রতিষ্ঠানটি শিক্ষার্থীদের কাছ থেকে আদায়কৃত টিউশন ফি'র অর্থে পরিচালিত হলেও বর্তমানে এটি জনগণের অর্থে পরিচালিত হয়। এটি নিয়াগারা অঞ্চলের বৃহত্তম মাধ্যমিক বিদ্যালয়, যাতে বর্তমানে ১২৪৩ জন শিক্ষার্থী অধ্যায়নরত আছে। ওয়েল্যান্ড এবং পেলহাম অঞ্চলের এনসিডিএসবি অধিভুক্ত এলিমেন্টারি স্কুলগুলো নটর ডেমের অধীনস্থ স্কুল হিসেবে বিবেচিত হয়।
স্কটিশ জুনিয়র ফুটবল অ্যাসোসিয়েশন
স্কটিশ জুনিয়র ফুটবল অ্যাসোসিয়েশন (Scottish Junior Football Association; এছাড়াও সংক্ষেপে এসজেএফএ নামে পরিচিত) হচ্ছে স্কটল্যান্ডের ফুটবলের নিয়ন্ত্রক সংস্থা। এটি স্কটিশ ফুটবল অ্যাসোসিয়েশন দ্বারা অনুমোদিত একটি ফুটবল সংস্থা, যারা স্কটল্যান্ডের জ্যেষ্ঠ পর্যায়ের ফুটবল নিয়ন্ত্রণ করে; এখানে "জ্যেষ্ঠ" শব্দটি খেলোয়াড়দের বয়সের বদলে ফুটবল খেলার স্তরকে বোঝায়।  এই পর্যায়ের সবচেয়ে কাছাকাছি সমতুল্য পরিভাষা হচ্ছে ইংল্যান্ডের লীগ বহির্ভূত ফুটবল, পার্থক্য হচ্ছে যে স্কটল্যান্ডের জ্যেষ্ঠ পর্যায়ের ফুটবল একইভাবে স্কটল্যান্ডের ফুটবল লীগ ব্যবস্থায় সমন্বিত নয়। এই সংস্থাটি ১৮৮৬ সালে প্রতিষ্ঠিত হয়েছে। এটি প্রতিষ্ঠার ০০ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ০০ বছর পর ০০০১ সালে সংস্থাটি তাদের আঞ্চলিক সংস্থা টেমপ্লেটঅসংক্ষেপর সদস্যপদ লাভ করে। এই সংস্থার সদর দপ্তর স্কটল্যান্ডের রাজধানী গ্লাসগোর হ্যাম্পডেন পার্কে অবস্থিত।
এই সংস্থাটি স্কটল্যান্ডের জ্যেষ্ঠ পর্যায়ের ফুটবল নিয়ন্ত্রণ করার পাশাপাশি উক্ত পর্যায়ের সকল কার্যক্রম পরিচালনা করে। এরপূর্বে স্কটিশ জুনিয়র এফএ ছিল, যা অক্টোবর ১৮৮০ সালে গ্লাসগোতে প্রতিষ্ঠিত হয়। উক্ত সংস্থাটি ১৮৮০–৮১ মৌসুমে একটি স্কটিশ জুনিয়র কাপ প্রতিযোগিতা পরিচালনা করে, কিন্তু ঐ মৌসুম শেষে সংস্থাটি বিলুপ্ত হয়েছে বলে ধারণা করা হয়।
লন্ডন ভিক্টোরিয়া স্টেশন
লন্ডন ভিক্টোরিয়া নামেও পরিচিত ভিক্টোরিয়া স্টেশন হল নেটওয়ার্ক রেল দ্বারা পরিচালিত একটি কেন্দ্রীয় লন্ডন রেলওয়ে প্রান্তিক ও সিটি অব ওয়েস্টমিনিস্টারের ভিক্টোরিয়ায় অবস্থিত লন্ডন আন্ডারগ্রাউন্ড স্টেশন। স্টেশনটি নিকটবর্তী ভিক্টোরিয়া স্ট্রিটের (রাণী নয় ) নামে নামকরণ করা হয়েছে, এই প্রধান রেলপথ স্টেশনটি গ্যাটউইক এয়ারপোর্ট ও ব্রাইটন পর্যন্ত বিস্তৃত ব্রাইটন প্রধান রেলপথ এবং চ্যাথাম হয়ে রামসগেট ও ডোভার পর্যন্ত বিস্তৃত চ্যাথাম প্রধান রেলপথের একটি প্রান্তিক। ট্রেনগুলি প্রধান রেলপথ থেকে ক্যাটফোর্ড লুপ লাইন, ডার্টফোর্ড লুপ লাইন এবং ইস্ট গ্রিনস্টেড ও উকফিল্ড পর্যন্ত বিস্তৃত অক্সটেড রেলপথের সঙ্গে সংযোগ করতে পারে। সাউদার্ন দক্ষিণ লন্ডন, সাসেক্স ও পূর্ব সারির কিছু অংশে বেশিরভাগ কমিউটার ও আঞ্চলিক পরিষেবা পরিচালনা করে, যখন সাউথইস্টার্ন দক্ষিণ-পূর্ব লন্ডন ও কেন্টে ট্রেন পরিচালনা করে। গ্যাটউইক এক্সপ্রেস ট্রেনগুলি সরাসরি গ্যাটউইকে চলে। আন্ডারগ্রাউন্ড স্টেশনটি স্লোয়েন স্কোয়ার ও সেন্ট জেম'স পার্কের মাঝে সার্কেল ও ডিস্ট্রিক্ট লাইনে এবং পিমলিকো ও গ্রিন পার্কের মাঝে ভিক্টোরিয়া লাইনে অবস্থিত। স্টেশনের আশেপাশের এলাকাটি অন্যান্য ধরনের পরিবহনের জন্য একটি গুরুত্বপূর্ণ আদান-প্রদান কেন্দ্র। স্টেশনটির সম্মুখে একটি স্থানীয় বাস স্টেশন এবং নিকটে ভিক্টোরিয়া কোচ স্টেশন রয়েছে।
ভিক্টোরিয়া ব্রাইটন প্রধান রেলপথ ও চ্যাথাম প্রধান রেলপথ উভয় পরিষেবার জন্য নির্মিত হয়েছিল এবং দুটি পৃথক স্টেশন হওয়ার জন্য সর্বদা একটি "বিভক্ত" অনুভূতি ছিল। ব্রাইটন স্টেশনটি ১৮৬০ সালে খোলার দুই বছর পরে চ্যাথাম স্টেশনটি খোলা হয়েছিল। এটি পিমলিকোতে একটি অস্থায়ী টার্মিনাস প্রতিস্থাপন করে এবং টেমস নদীর উপর গ্রোসভেনর ব্রিজ নির্মাণের সাথে জড়িত ছিল। এটি লন্ডন টার্মিনাস বা প্রান্তিক হিসাবে অবিলম্বে জনপ্রিয় হয়ে ওঠে, যার ফলে বিলম্ব হয় এবং আপগ্রেড ও পুনর্নির্মাণের প্রয়োজন হয়। এটি বিলাসবহুল পুলম্যান ট্রেন পরিষেবা ও মহাদেশীয় নৌকা-ট্রেন ভ্রমণের জন্য সুপরিচিত ছিল এবং প্রথম বিশ্বযুদ্ধের সময় সৈন্যদের কেন্দ্রবিন্দুতে পরিণত হয়েছিল।
অন্যান্য লন্ডন টার্মিনীর মতো, ১৯৬০-এর দশকে ভিক্টোরিয়া থেকে বাষ্পচালিত ট্রেনগুলিকে পর্যায়ক্রমে সরিয়ে দেওয়া হয়েছিল, যার পরিবর্তে শহরতলির বৈদ্যুতিক ও ডিজেল মাল্টিপল-ইউনিট পরিষেবা চালু করা হয়েছিল। চ্যানেল টানেল খোলার পর আন্তর্জাতিক পরিষেবার সমাপ্তি হওয়া সত্ত্বেও, ভিক্টোরিয়া এখনও লন্ডনের একটি গুরুত্বপূর্ণ স্টেশন হিসাবে রয়ে গেছে এবং বিশেষ করে ভূগর্ভস্থ সুবিধাগুলি অতিরিক্ত ভিড়ের শিকার। গ্যাটউইক এক্সপ্রেস পরিষেবা আন্তর্জাতিক ভ্রমণকারীদের জন্য কেন্দ্রীয় লন্ডনও গ্যাটউইক বিমানবন্দরের মধ্যে সহজ প্রবেশযোগ্যতা প্রদান করে।
পটভূমি
লন্ডন থেকে দক্ষিণের গন্তব্যে পরিষেবা প্রদানকারী রেলওয়েতে ১৮৫০ সালের মধ্যে তিনটি টার্মিনি উপলব্ধ ছিল – লন্ডন ব্রিজ, ব্রিকলেয়ার্স' আর্মস ও ওয়াটারলু। তিনটিই কেন্দ্রীয় লন্ডনের জন্য অসুবিধাজনক ছিল, কারণ তারা টেমস নদীর দক্ষিণে সমাপ্ত হয়ে গিয়েছিল, যেখানে জনসংখ্যা, ব্যবসা ও সরকারের প্রধান কেন্দ্রগুলি নদীর উত্তরে তীরে সিটি অব লন্ডন, ওয়েস্ট এন্ড এবং ওয়েস্টমিনস্টার ছিল।
পরিষেবা
২০১৫/১৬ সালে ৮১ মিলিয়নেরও বেশি যাত্রী প্রবেশ ও প্রস্থান সহ ভিক্টোরিয়া স্টেশনটি ওয়াটারলুয়ের পরে লন্ডনের (এবং গ্রেট ব্রিটেন) দ্বিতীয় ব্যস্ততম স্টেশন। আন্ডারগ্রাউন্ড স্টেশন ও জাতীয় রেল স্টেশনের আদান-প্রদানের সঙ্গে সম্মিলিতভাবে লন্ডন ভিক্টোরিয়া ২০১৫ সালে প্রায় ১৭০ মিলিয়ন যাত্রী পরিচালনা করেছিল।
যাত্রীদের সঠিক পরিষেবা বেছে নিতে সাহায্য করার জন্য, ভিক্টোরিয়ার মূল কনকোর্সের মেঝে বিভিন্ন রঙের রেখা দিয়ে চিহ্নিত করা হয়েছিল। যাত্রীরা তাদের প্রয়োজনীয় রেল পরিষেবার জন্য সঠিক স্থানে পৌঁছানোর জন্য নির্দিষ্ট রঙ দিয়ে চিহ্নিত রেখা অনুসরণ করতে পারে।
নীতিবাক্য
থাম্ব|বাংলাদেশের জন্মকালীন ও বর্তমান নীতিবাক্য নীতিবাক্য বা মটো একটি বাক্যবন্ধ যা সাধারণভাবে কোনও সামাজিক সংগঠন বা সংস্থার সাধারণ উদ্দেশ্যটি বর্ণনা করে। বিভিন্ন দেশের সরকার স্থানীয় ভাষায় নীতিবাক্য রচনা করেন। নীতিবাক্য সাধারণত লিখিত রূপে হয়ে থাকে এবং তা স্লোগানের মত মৌখিক রূপেও প্রকাশ করা যেতে পারে। এটি কোন দীর্ঘ সামাজিক প্রথা বা গুরুত্বপূর্ণ ঘটনা, যেমন গৃহযুদ্ধ বা বিপ্লব থেকে উদ্ভূত হতে পারে। নীতিবাক্য যে কোনও ভাষায় হতে পারে, তবে পশ্চিম বিশ্বে লাতিন ভাষা সর্বাধিক ব্যবহৃত হয়।
শিরত হাইম
জনসংখ্যা
গাজা উপত্যকা যখন মিশর সেনাবাহিনীর দখলে ছিল তখন মিশর সেনাবাহিনী জানায় এই লোকালয়ে প্রায় পনেরটি পরিবারের পরিত্যক্ত ঘরগুলোতে থাকেন।
অপসারণ
বাম|থাম্ব|150x150পিক্সেল| শিরত হায়ামের উচ্ছেদ
১৪ ই আগস্ট ২০০৫-এ, ডিসেঞ্জেজমেন্ট পরিকল্পনা বাস্তবায়ন হওয়ার পূর্বে শিরত হাইয়ামে বসবাসরত ইসরায়েলি সামরিক ইতিহাসবিদ আরেহ ইয়েজাকি, এই অঞ্চলকে "গাজা সমুদ্র সৈকতে স্বাধীন ইহুদি কর্তৃপক্ষ" হিসাবে স্বাধীনতা ঘোষণা করেছিলেন। তিনি তার নতুন দেশে "আড়াই হাজার নাগরিকের নির্বাচনের আগ পর্যন্ত" নিজেকে অস্থায়ী চেয়ারম্যান হিসাবে ঘোষণা করেন। তিনি জাতিসংঘ এবং রেড ক্রসকে তারর নতুন দেশকে স্বীকৃতি দেওয়ার জন্য একটি আবেদন প্রেরণ করেছিলেন। চার দিন পরে, যখন ইসরায়েলি প্রতিরক্ষা বাহিনী এবং ইসরায়েলি পুলিশ শিরত হায়ামকে গ্রেফতার করতে এসেছিল, তখন তিনি নিজের বাড়ির ছাদে উঠে এম -১৬ দিয়ে এই স্ব-ঘোষিত দেশটিকে একাই রক্ষা করেছিলেন। ঘটনাটি কয়েক ঘণ্টা পরে শান্তিপূর্ণভাবে শেষ হয়েছিল এবং বাসিন্দাদের সফলভাবে সরিয়ে নেওয়া হয়েছিল।
গুশ কাতিফের পশ্চাদপসরণের পূর্বে ইসরায়েলের মন্ত্রিপরিষদ কর্তৃক গৃহীত সিদ্ধান্ত ছিল সমস্ত আবাসিক সম্পত্তি নষ্ট করা। তবে বেশ কয়েক সপ্তাহ পরে এই লোকালয়ের সিমেন্ট কাঠামো ধ্বংস করা হয়েছিল না।
গ্রামের উচ্ছেদ হওয়া বাসিন্দারা একটি গোষ্ঠী হিসাবে একসাথে থাকার সিদ্ধান্ত নেয়। তাই তারা জর্দান নদী উপত্যকার মাসকিয়টকে একটি কৃষিভিত্তিক লোকালয় হিসাবে গড়ে তুলে সেখানে বসবাস করতে চেয়েছিলেন। কিন্তু মাসকিয়টে একটি প্রাক্তন সামরিক ঘাঁটি ছিল তাই তা আবাসন নির্মানের জন্য প্রস্তুত ছিল না। তাই এই দলটি মাসকিয়ট সংলগ্ন হেমদতে চলে গিয়েছিল বলে জানা যায়।
ডিজিটাল কন্টেইনার ফরমেট
একটি কন্টেইনার বা র‍্যাপার হল একটি মেটাফাইল ফরমেট যার উপকরণ বর্ণনা করে কতগুলো ডাটা এবং মেটাডাটার ভিন্ন উপাদান একসাথে একটি কম্পিউটার ফাইলে রয়েছে।
আগের ক্রস-প্ল্যাটফর্ম কন্টেইনার ফরমেটগুলোর মধ্যে ছিল স্বতন্ত্র এনকোডিং নিয়ম এবং ১৯৮৫ সালের অভ্যন্তরীন ফাইল ফরমেট। কনটেইনারগুলো বহুমাধ্যম এ্যাপ্লিকেশনগুলোতে বেশি ব্যবহৃত হয়।
গুনাগুন
সংজ্ঞানুযায়ী, একটি কন্টেইনার ফরমেটে যে কোন ধরনের ডাটা থাকতে পারে। যদিও এধরনের অল্প কিছু মাত্র ফাইল ফরমেট রয়েছে যেমন মাইক্রোসফট উইন্ডোজের ডিএলএল ফাইল। বেশিরভাগ কন্টেইনার ফরমেটই বিশেষভাবে তৈরী করা হয় শুধুমাত্র বিশেষ ডেটার প্রয়োজনে। উদাহরণসরূপ, কন্টেইনারগুলো প্রায়শই বহুমাধ্যমে ব্যবহৃত ফাইল ফরমেটে দেখা যায়। যেহেতু অডিও এবং ভিডিও স্ট্রীমগুলো অনেক ভিন্ন ভিন্ন গণনা প্রণালী দ্বারা এনকোড বা ডিকোড করা যেতে পারে, সেহেতু একটি কন্টেইনার ফরমেটই হয়ত ব্যবহৃত হবে ব্যবহাকারীকে শুধুমাত্র একটি ফাইল ফরমেট দেওয়ার জন্য।
বহুমাধ্যম কন্টেইনার ফরমেট
কন্টেইনারের মাধ্যমে কন্টেইনারের মধ্যস্থিত বিভিন্ন প্রকারের ডাটা চিহ্নিত করা যায়। সাধারণ কন্টেইনারে হয়ত বিভিন্ন ধরনের অডিও ফরমেট থাকবে কিন্তু জটিল ও উন্নত কন্টেইনারে বহু অডিও ভিডিও স্ট্রীম, সাবটাইটেল, অধ্যায় তথ্য, ট্যাগিং তথ্য (মেটাডাটা) থাকে এবং সেগুলো একসাথে চলার জন্য তথ্যগুলো এমনভাবে থাকে যাতে তা সমলয়ে হয়। বেশির ভাগ সময়ই, ফাইল হেডারে মেটাডাটা এবং সময়লয়ের তথ্য কন্টেইনার ফরমেট দ্বারা সুনির্দিষ্ট করে দেয়া থাকে। উদাহরণ হিসেবে বলা যায়, ইন্টারনেট ভিডিও স্ট্রীমিং যাকে বানানো হয়েছে নিম্ন মান এবং দ্রুততার জন্য উচ্চ মান সম্পন্ন ডিভিডি স্ট্রীম থেকে ভিন্ন।
কন্টেইনার ফরমেটের অংশগুলোর বিভিন্ন নাম আছে: "চাঙ্কস" (আরআইএফএফ, পিএনজি), "এটম" (কুইকটাইম/এমপি৪), "প্যাকেটস" (এমপিইজি-টিএস) এবং "সেগমেন্ট" (জেপিইজি) ইত্যাদি। একটি চাঙ্কে যা থাকে তাকে "ডাটা" বা "পেলোড" বলে ডাকা হয়। বেশিরভাগ কন্টেইনারে চাঙ্কগুলো ক্রমানুসারে সাজানো থাকে যাদের প্রত্যেকের হেডার থাকে (কিন্তু টিআইএফএফ অফসেট জমা করে এই জায়গায়)। ফাইল যদি নষ্ট হয়ে যায় তাহলে চাঙ্কগুলোর মাধ্যমে তা পুনরুদ্ধার সম্ভব হয় কিন্তু অফসেটে তা ফ্রেম সমস্যা হয়ে দেখা দেয়।
কিছু কন্টেইনার শুধুমাত্র অডিওর জন্য:
যে কন্টেইনারগুলো শুধু ছবির জন্য:
অন্যান্য নমনীয় কন্টেইনারে বিভিন্ন ধরনের অডিও ভিডিও ও অন্যান্য মিডিয়াগুলো রাখা যায়। জনপ্রিয় কিছু বহুমাধ্যম কন্টেইনার হল:
অন্যান্য কন্টেইনার ফরমেটের মধ্যে রয়েছে এনইউটি, এমএক্সএফ, জিএক্সএফ, র‍্যাটডিভিডি, এসভিআই, ভিওবি এবং ডিআইভিএক্স মিডিয়া ফরমেট।
সুশীল কুমার
সুশীল কুমার(Sushil Kumar), (জন্ম ২৬ মে’, ১৯৮৩ )একজন ভারতীয় ফ্রিস্টাইল কুস্তিগীর। ২০১০ বিশ্ব চ্যাম্পিয়নশিপে ৬৬ কেজির ফ্রিস্টাইল শ্রেণিতে স্বর্ণপদক জিতেছেন। তিনি একমাত্ৰ ভারতীয় যিনি ২০১২ লন্ডন অলিম্পিকে রৌপ্য পদক এবং ২০০৮ বেইজিং অলিম্পিকে ব্রোঞ্জ পদক জিতেছেন। ।
তার ২০০৮ সালের অলিম্পিক পদকটি ভারতের জন্য কুস্তিতে দ্বিতীয় এবং ১৯৫২ গ্রীষ্মকালীন অলিম্পিকে খাসাবা দাদাসাহেব যাদবের ব্রোঞ্জ মেডেলের পর প্রথম। ২০০৯ সালের জুলাই মাসে তিনি রাজিব গান্ধী খেল রত্ন,যা ক্রীড়াবিদদের জন্য ভারতের সর্বোচ্চ সম্মান পান। ৩ অক্টোবর ২০১০ তারিখে, কুমিল্লার ২০১০ কমনওয়েলথ গেমস উদ্বোধনী অনুষ্ঠানের জন্য কুইন ব্যাটন রিলেতে প্রিন্স চার্লসকে কুইন ব্যাটন হস্তান্তর করেন। ২০১৪ সালে কমনওয়েলথ গেমসে ৭৪ কেজি ডিভিশনের স্বর্ণপদক জিতেছেন সুশীল।
শৈশব ও শিক্ষা
সুশীল কুমার দক্ষিণ পশ্চিম দিল্লির নাজফগড়ের কাছে বাপরোলা গ্রামের একটি জাট পরিবারে জন্মগ্রহণ করেন, তার পিতা দিওয়ান সিং, এমটিএনএল দিল্লিতে একজন চালক ছিলেন, তার মা কমলা দেবী একজন গৃহিণী।
সুশীলকে এবং তার খুড়তুত ভাই সন্দীপকে, তার পিতা কুস্তি শিখতে অনুপ্রাণিত করেছিলেন, তিনি নিজে একজন কুস্তিগীর ছিলেন, পরে যদিও সন্দীপের প্রতিদ্বন্দ্বিতা বন্ধ হয়ে যায় কারণ পরিবার কেবল একজন কুস্তিগীরকে সমর্থন করতে পারত। কুমার ১৪ বছর বয়সে ছত্রাসাল স্টেডিয়ামে আখড়া (কুস্তির বিদ্যালয়) এ কুস্তির প্রশিক্ষণ নেন। ভারতে কুস্তির জন্য কম তহবিল এবং দরিদ্র প্রশিক্ষণ সুবিধা ছিল, তাসত্ত্বেও ২০০৮ সালে অলিম্পিকের জন্য, তার পরিবার সুনিশ্চিত হবার জন্য তার প্রয়োজনীয় খাদ্য যেমন দুধ, ঘি এবং তাজা সবজি পাঠানোর ব্যবস্থা করেন। তিনি একজন উৎসর্গীকৃত হিন্দু এবং কঠোর নিরামিষভোজী।
তিনি স্নাতক (বি.পি.ই) এবং শারীরিক শিক্ষাতে স্নাতকোত্তর (এম.পি.ই.), নয়ডা কলেজ, দাদরি থেকে পাশ করেছেন। সুশীল বর্তমানে একজন সহকারী বাণিজ্যিক ব্যবস্থাপক হিসেবে ভারতীয় রেল কর্তৃপক্ষের সাথে নিযুক্ত।
২০০৮, অলিম্পিক, বেইজিং
২০ শে আগস্ট, ২০০৮ সালে, সুশীল লিওনিড স্পিরডনভ্ন ৩: ১ কে হারিয়ে ব্রোঞ্জ পদকজয়ী হন।
২০১০, বিশ্ব কুস্তি চ্যাম্পিয়নশিপ, মস্কো
২০১০ সালে, বিশ্ব কুস্তির চ্যাম্পিয়নশিপে সুশীল কুস্তিতে একজন বিশ্ব শিরোপা জয়ের প্রথম ভারতীয় হন। ৬৬ কেজি শ্রেণীতে ফাইনালে রাশিয়ার ৩-১ স্থানীয় প্রিয় অ্যালান গোগায়েভকে পরাজিত করেন।
২০১০, কমনওয়েলথ গেমস, নিউ দিল্লি
২০১০ সালের ১০ অক্টোবর, দিল্লিতে অনুষ্ঠিত কমনওয়েলথ গেমসে সুশীল স্বর্ণপদক জিতেছিলেন। তিনি ৬৬ কেজি ফ্রিস্টাইল কুস্তির ক্যাটাগরিতে ফাইনালে হেনরিচ বার্নসকে ৭-০ করেন। দ্বিতীয় রাউন্ডে রেফারির মুখোমুখি সংঘর্ষের অবসান সেমিফাইনালে কুমার ৯ সেকেন্ডের মধ্যে ৩-০ ফারমার জারজুকে পরাজিত করেন। কোয়ার্টার ফাইনালে কুমার ৪৬ সেকেন্ডের মধ্যে মোহাম্মদ সালমানকে ১০-০ পরাজিত করেন।
২০১২, অলিম্পিক, লন্ডন
২০১২ সালে, সুশীল ফাইনালে টাটাসহিরো ইউনমিৎসু কাছে হারার পর একটি রৌপ্য পদক জিতেছিলেন।
২০১৪ কমনওয়েলথ গেমস, গ্লাসগো
২০১৪ সালে, কমনওয়েলথ গেমস, স্কটল্যান্ডের গ্লাসগোতে, সুশীল, ৭৪ কেজি ফ্রিস্টাইল কুস্তিতে কামার আব্বাসকে পরাজিত করেন এবং স্বর্ণপদক লাভ করেন। তিনি মাত্র ১০৭ সেকেন্ডে জয়ী হন।
আগা সাদাত আলী
আগা সাদাত আলী (آغا سعادت علی; জন্ম: ২১ জুন, ১৯২৯ - মৃত্যু: ২৫ অক্টোবর, ১৯৯৫) তৎকালীন ব্রিটিশ ভারতের লাহোর এলাকায় জন্মগ্রহণকারী পাকিস্তানি আন্তর্জাতিক ক্রিকেটার, কোচ ও আম্পায়ার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৫০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে বাহাওয়ালপুর, লাহোর, পাঞ্জাব ও পাকিস্তান ইউনিভার্সিটিজ দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন।
প্রথম-শ্রেণীর ক্রিকেট
১৯৪৯-৫০ মৌসুম থেকে ১৯৬১-৬২ মৌসুম পর্যন্ত আগা সাদাত আলী’র প্রথম-শ্রেণীর খেলোয়াড়ী জীবন চলমান ছিল। পাকিস্তানি ক্রিকেটের সূচনালগ্নে প্রথম-শ্রেণীর ক্রিকেট খেলা খুব কম অনুষ্ঠিত হওয়ায় তেমন অংশ নিতে পারেননি।
ইমতিয়াজ আহমেদ, খান মোহাম্মদ ও পার্সি ক্রিকেটার রুসি দ্বীনশয়ের সাথে তার ক্রিকেট প্রতিভা তুলনীয় ছিল। আল্ফ গোভার স্কুলে ক্রিকেট প্রশিক্ষণে প্রথম স্তরের ছাত্র ছিলেন। তবে, শুরুরদিকের প্রত্যাশা দূর্ভাগ্যজনকভাবে বাস্তবরূপ লাভ করেনি।
১৯৪৮ সালে সফররত ওয়েস্ট ইন্ডিয়ান একাদশের বিপক্ষে প্রথম-শ্রেণীবিহীন খেলাগুলোয় অংশ নেন। ১৯৪৯ সালে কমনওয়েলথ দলের মুখোমুখি হন। ১৯৪৯-৫০ মৌসুমে পাকিস্তান ইউনিভার্সিটিজের সদস্যরূপে সিলনের বিপক্ষে প্রথম-শ্রেণীর ক্রিকেটে অভিষেক পর্ব সম্পন্ন হয় তার। ১৯৬১-৬২ মৌসুমে লাহোর বি দলের অধিনায়কের দায়িত্ব পালন করেছিলেন তিনি। সব মিলিয়ে সতেরোটি প্রথম-শ্রেণীর খেলায় অংশ নিতে পেরেছিলেন। ব্যাটসম্যান হিসেবে খুব কমই সফলতার স্বাক্ষর রাখেন। ১৩.৫৪ গড়ে ৩২৫ রান তুলেছিলেন। এছাড়াও, এক উইকেট লাভসহ আটটি ক্যাচ তালুবন্দী করেন। তবে, পাকিস্তানের অন্যতম সেরা ফিল্ডার হিসেবে নিজেকে পরিচিতি করে তুলেছিলেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন আগা সাদাত আলী। ৭ নভেম্বর, ১৯৫৫ তারিখে ঢাকায় সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯৫৫-৫৬ মৌসুমে করাচীতে সফররত নিউজিল্যান্ড দলের বিপক্ষে দূর্দান্ত ফিল্ডিং করেন। এ পর্যায়ে তিনি দ্বাদশ ব্যক্তির ভূমিকায় অবতীর্ণ হয়েছিলেন। এরফলে, ঢাকায় অনুষ্ঠিত পরের টেস্টে অন্তর্ভুক্ত হন। অপরাজিত ৮ রানসহ তিনটি ক্যাচ তালুবন্দী করেন।
অবসর
ক্রিকেট খেলা থেকে অবসর গ্রহণের পর আম্পায়ারিত্বের দিকে ঝুঁকে পড়েন। ১৯৭৮ সালে একটি একদিনের আন্তর্জাতিকে আম্পায়ার হিসেবে খেলা পরিচালনা করেছিলেন তিনি। জাতীয় পর্যায়ে কোচের দায়িত্ব পালন করেছেন। বিসিসিপি’র সহকারী সম্পাদকের দায়িত্বে ছিলেন। এছাড়াও, লাহোরভিত্তিক বিলিয়ার্ড ও স্নুকার অ্যাসোসিয়েশনের সভাপতিত্ব করেন।
ব্যক্তিগত জীবনে বিবাহিত তিনি। তার উভয় সন্তান প্রথম-শ্রেণীর ক্রিকেটে অংশ নিয়েছে। ক্যান্সারে আক্রান্ত হন। অতঃপর, ২৫ অক্টোবর, ১৯৯৫ তারিখে ৬৬ বছর বয়সে পাঞ্জাবের লাহোর এলাকায় আগা সাদাত আলী’র দেহাবসান ঘটে।
লুইস হল
লুইস হল (Louis Hall; জন্ম: ১ নভেম্বর, ১৮৫২ - মৃত্যু: ১৯ নভেম্বর, ১৯১৫) ইয়র্কশায়ারের ব্যাটলি এলাকায় জন্মগ্রহণকারী প্রথিতযশা ইংরেজ প্রথম-শ্রেণীর ক্রিকেটার ছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ার কাউন্টি ক্রিকেট ক্লাবের পক্ষে খেলেছেন। দলে তিনি মূলতঃ ডানহাতি উদ্বোধনী ব্যাটসম্যানের দায়িত্ব পালন করতেন। এছাড়াও, দলের প্রয়োজনে ডানহাতি স্লো (রাউন্ডআর্ম) ও ডানহাতি স্লো (আন্ডারআর্ম) বোলিংয়ে পারদর্শীতা দেখিয়েছেন।
খেলোয়াড়ী জীবন
১৮৭৩ সালে লুইস হলের ক্রিকেট খেলায় প্রথম অংশগ্রহণ করেন। ১৮৭৮ সালে অস্ট্রেলীয় একাদশের বিপক্ষে স্থানীয় অষ্টাদশ দলের সদস্যরূপে ৭৮ রানের মনোজ্ঞ ইনিংস খেলেন। এরপর থেকে ১৮৯২ সাল পর্যন্ত ইয়র্কশায়ার কাউন্টি ক্রিকেট ক্লাবের প্রধান ব্যাটিং মেরুদণ্ড ছিলেন তিনি।
১৮৮৫ সালে সাসেক্সের বিপক্ষে উভয় ইনিংসে তারা ১২৮ ও ১০৮ রানের ইনিংস খেলেছিলেন। ১৮৮৪ সালে মিডলসেক্সের বিপক্ষে ৯৬ ও ১৩৫ রানের ইনিংস উপহার দেন তিনি। ১৮৮৭ সালে খেলোয়াড়ী জীবনের সফলতম মৌসুম অতিবাহিত করেন। ৪১ গড়ে ১,৫৪৪ রান তুলতে পেরেছিলেন।
অর্জনসমূহ
জর্জ ইউলিটের সাথে ইয়র্কশায়ারের সফলতম উদ্বোধনী জুটি গড়ার ক্ষেত্রে কৃতিত্ব প্রদর্শন করেছেন লুইস হল। উদ্বোধনী জুটিতে তারা এগারোবার ১০০ বা ততোধিক রান তুলতে সমর্থ হয়েছেন। প্রথম-শ্রেণীর খেলায় উভয়ে ১,২৪০ রান সংগ্রহ করেন।
প্রথম-শ্রেণীর ক্রিকেটে সতেরোবার শুরু থেকে শেষ পর্যন্ত ব্যাটিং করেছেন। এ কৃতিত্বটি কেবলমাত্র ডব্লিউ. জি. গ্রেস ও সেসিল উডের রয়েছে। প্লেয়ার্সের সদস্যরূপে জেন্টলম্যানের বিপক্ষে পাঁচবার খেলেছেন। নিয়মিত অধিনায়ক লর্ড হকের অনুপস্থিতিতে বেশ কয়েকবার ইয়র্কশায়ারকে নেতৃত্ব দিয়েছেন।
ঘরোয়া ক্রিকেটে অসামান্য ক্রীড়াশৈলী প্রদর্শনের স্বীকৃতিস্বরূপ ১৮৯০ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন লুইস হল।
হল রক্ষণাত্মক ভঙ্গীমার অধিকারী ব্যাটসম্যান ছিলেন। আকর্ষণীয় ব্যাটসম্যান হিসেবে তার স্বীকৃতি ছিল না। মূলতঃ সম্মুখের পায়ের পাতার উপর ভর করে রক্ষণাত্মক শটে অভ্যস্ত ছিলেন। ১৮৯০ সালে সারের বিপক্ষে আর্থিক সুবিধা গ্রহণের খেলার জন্য মনোনীত হন। তবে তিনি তা অস্বীকার করলে আঘাতপ্রাপ্ত বিলি বেটসকে ঐ বছরের সুবিধা গ্রহণের জন্য মনোনীত করা হয়েছিল। ১৮৯১ সালে শেফিল্ডে সারের বিপক্ষে আর্থিক সুবিধা গ্রহণের খেলায় ৫৭০ পাউন্ড স্টার্লিং লাভ করেন।
অবসর
১৮৯৪ সালে খেলোয়াড়ী জীবনের সমাপণ ঘটান। এরপর তিনি আপিংহাম স্কুলে কোচ হিসেবে দায়িত্ব পালন করেছিলেন।
নভেম্বর, ১৯১৫ সালে ল্যাঙ্কাশায়ারের মোরক্যাম্ব এলাকায় ৬৩ বছর বয়সে হলে দেহাবসান ঘটে।
আলেকজান্ডার ক্যাসল
আলেকজান্ডার ক্যাসল বাংলাদেশের ময়মনসিংহ শহরে অবস্থিত একটি ঊনবিংশ শতকীয় প্রাসাদ। আলেকজান্ডার ক্যাসল ময়মনসিংহ শহরের প্রাচীন স্থাপনাসমূহের মধ্যে অন্যতম। শহরের কেন্দ্রস্থরে কোর্ট-কাঁচারীর কাছে এটির অবস্থান।
ইতিহাস
১৭৮৭ খ্রিষ্টাব্দে স্থাপিত ময়মনসিংহ জেলার প্রতিষ্ঠা শতবার্ষিকী উদ্‌যাপন উপলক্ষে মহারাজা সুকান্ত সুর্যকান্ত আচার্য চৌধুরী এই প্রাসাদটি নির্মাণ করেছিলেন। ১৮৮৯ খ্রিষ্টাব্দে প্রাসাদটি নির্মিত হয়। এতে সে সময় ৪৫ হাজার টাকা ব্যয় হয়েছিল। ভবন নির্মাণে লৌহের ব্যবহারের কারণে এটি জনসাধারণ্যে "লোহার কুঠি" নামেও পরিচিত ছিল। বর্তমানে এটি শিক্ষক প্রশিক্ষণ কলেজের গ্রন্থাগার হিসাবে ব্যবহৃত হচ্ছে। তৎকালীন ভারত সম্রাট সপ্তম অ্যাডওয়ার্ডের পত্নী আলেকজান্দ্রার নামানুসারে ভবনটির নাম করা হয়েছিল ‘আলেকজান্দ্রা ক্যাসেল’। পরবর্তীতে লোকমুখে এটি আলেকজান্ডার ক্যাসেল বা লোহার কুঠির বলে পরিচিতি পায়।
নির্মাণ
১৮৭৯ সালে ৪৫ হাজার টাকা ব্যয়ে এ জমিতে নির্মাণ করা হয় বাংলো আদলের সুরম্য বাগানবাড়ি লোহার কুঠি বা আলেকজান্দ্রার ক্যাসেল। ক্যাসেলের ভেতরে ছিলো শ্বেত পাথরের ফ্লোর। নির্মাণের পর নানা রাজকীয় আসবাবে ভবনটি সুসজ্জিত করা হয়েছিল। ভবন চত্বরের রয়েছে দীঘি ও বাগান।
বরেণ্য ব্যক্তিদের পদার্পণ
বহু বরেণ্য ব্যক্তি এই প্রাসাদে অবস্থান করেছেন। মহারাজার আমন্ত্রণে ১৯২৬ সালের ১৫ ফেব্রুয়ারি বিশ্বকবি রবীন্দ্রনাথ ঠাকুর ময়মনসিংহে আসেন। সেসময় কবির সফরসঙ্গী ছিলেন তার পুত্র রথীন্দ্রনাথ, পুত্রবধূ প্রতিমা দেবী, দীনেন্দ্রনাথ ঠাকুর, ইতালির অধ্যক্ষ জোসেফ তুচি প্রমুখ। ১৯ ফেব্রুয়ারি পর্যন্ত চার দিন কবি গুরু সূর্যকান্তের বাগান বড়ি আলেকজান্দ্রা ক্যাসেলে অবস্থান নেন। কবিগুরু রবীন্দ্রনাথ ঠাকুর আলেকজান্দ্রা ক্যাসেলে অবস্থানকালে একটি বিশালাকার বৃক্ষতলে বসে অনেক কবিতা রচনা করেছেন। একই বছর মহাত্মা গান্ধী এসেছিলেন। এখানে আরো পদার্পণ করেছিলেন লর্ড কার্জন, চিত্তরঞ্জন দাশ, নওয়াব স্যার সলিমুল্লাহ, কামাল পাশা, মৌলভী ওয়াজেদ আলী খান পন্নী, নেতাজী সুভাষ চন্দ্র বসু প্রমুখ।
ধীরেন্দ্রনাথ দত্ত
শহীদ ধীরেন্দ্রনাথ দত্ত (২ নভেম্বর, ১৮৮৬ - ২৯ মার্চ, ১৯৭১) একজন বাঙালি আইনজীবী সমাজকর্মী, ভাষা সৈনিক। তার পরিচিতি মূলত একজন রাজনীতিবিদ হিসেবে। দেশ বিভাগের আগে ভারতীয় উপমহাদেশের ভারত অংশে এবং পরে পূর্ব পাকিস্তানে তিনি রাজনীতিবিদ হিসেবে সক্রিয় ছিলেন।
প্রাথমিক জীবন
ধীরেন্দ্রনাথ দত্তের জন্ম তৎকালীন বাংলা প্রদেশের ত্রিপুরা জেলার (বর্তমানে কুমিল্লা জেলার রামরাইল গ্রামে এক সম্ভ্রান্ত কায়স্থ পরিবারে জন্মগ্রহণ করেন। তার বাবা জগবন্ধু দত্ত ছিলেন কসবা ও নবীনগর মুন্সেফ আদালতের সেরেস্তাদার। ধীরেন্দ্রনাথ পড়াশোনা করেছেন নবীনগর হাই স্কুল, কুমিল্লা কলেজ, এবং কলকাতার সুরেন্দ্রনাথ কলেজে। তিনি ১৯০৪ সালে নবীনগর হাই স্কুল হতে প্রবেশিকা, ১৯০৬ সালে কুমিল্লা কলেজ থেকে এফ.এ.; ১৯০৮ সালে কলকাতা রিপন কলেজ হতে বি.এ এবং ১৯১০ সালে একই কলেজ হতে বি.এল পরীক্ষা পাস করেন।।
সংসার জীবন
১৯০৬ সালে ছাত্রজীবনে ধীরেন্দ্রনাথ দত্ত তৎকালীন কুমিল্লা মহকুমার মুরাদনগর থানার পূর্বধইর গ্রামের কৃষ্ণকমল দাসমুন্সীর কন্যা সুরবালা দাসকে বিয়ে করেন। কৃষ্ণকমল দাসমুন্সী পেশায় আইনজীবী ছিলেন। বিয়ের সময় ধীরেন্দ্রনাথের বয়স ছিল ২১ বছর এবং সুরবালার ১৪ বছর। দীর্ঘ ৪৩ বছর দাম্পত্য জীবনের অবসান ঘটে ১২ আগস্ট ১৯৪৯ সালে সুরবালার মৃত্যুতে। তাদের সাত মেয়ে ও দুই ছেলে জন্মগ্রহণ করে। বড়ছেলে সঞ্জীব দত্ত লেখক ও সাংবাদিক হিসাবে খ্যাতি অর্জন করেছিলেন। তিনি ২৭ এপ্রিল ১৯৯১সালে কলকাতায় মৃত্যুবরণ করেন। ছোটছেলে দীলিপ দত্ত ১৯৭১-এর মার্চ মাসে পাকহানাদার বাহিনীর হাতে শহীদ হন।।
কর্মজীবন
তিনি প্রায় একবছরকাল কুমিল্লার মুরাদনগর বাঙ্গুরা উমালোচন হাই স্কুলের সহকারী প্রধান শিক্ষক হিসেবে কাজ করেন। আইন ব্যবসা করার জন্য ১৯১১ সালে তিনি কুমিল্লা জেলা বারে যোগদান করেন। তিনি ১৯০৭ সালে ‘ত্রিপুরা হিতসাধনী সভা’র সেক্রেটারি নির্বাচিত হন এবং ১৯১৫ সালের ভয়াবহ বন্যার সময় বন্যার্তদের মধ্যে ত্রাণসামগ্রী বিতরণের কাজে অংশগ্রহণ করেন। মহাত্মা গান্ধীর আদর্শ অনুসরণে তিনি ‘মুক্তি সংঘ’ নামে একটি সমাজকল্যাণমূলক সংস্থা গঠন করেন। কুমিল্লার সুপরিচিত জাতীয়তাবাদী সংগঠন অভয় আশ্রম -এর কর্মকাণ্ডের সাথেও তিনি জড়িত ছিলেন এবং ১৯৩৬ সালে ত্রিপুরা (বর্তমানে কুমিল্লা) জেলা বোর্ডের সদস্য নির্বাচিত হন। ১৯৪৩ সালের দুর্ভিক্ষের সময় ত্রাণসামগ্রী বিতরণে তিনি সক্রিয়ভাবে অংশগ্রহণ করেন।
thumb|300px|চারুকলা ইনস্টিটিউট, ঢাকার একটি সভায় ভাষণ দিচ্ছেন, ১৯৫৭
পূর্ব পাকিস্তান পর্ব
১৯৪৬ সালের নির্বাচনে তিনি কংগ্রেস দলের টিকিটে বঙ্গীয় ব্যবস্থাপক সভার সদস্য নির্বাচিত হন। পাকিস্তানের সংবিধান রচনার জন্য ঐ বছর ডিসেম্বরে পূর্ববঙ্গ হতে তিনি পাকিস্তান গণপরিষদের সদস্য নির্বাচিত হন। ১৯৪৭ সালের পর একজন অসাম্প্রদায়িক রাজনীতিক হিসেবে পাকিস্তানের রাজনীতিতে সক্রিয় অংশ গ্রহণ করেন। ১৯৪৮ সালের ২৫ ফেব্রুয়ারি পাকিস্তান গণপরিষদে তিনি অধিবেশনের সকল কার্যবিবরণী ইংরেজি ও উর্দুর পাশাপাশি বাংলাতেও রাখার দাবি উত্থাপন করেন। তিনি পাকিস্তানে পূর্ব পাকিস্তানের জনসংখ্যাই বেশি এবং তারা বাঙালি, সেহেতু অবশ্যই বাংলাকে পূর্ব পাকিস্তানের সকল কার্যাবলির জন্য ব্যবহার করা উচিত এবং পাকিস্তানের অন্যতম রাষ্ট্রভাষা হিসেবে স্বীকৃতি দেয়া উচিত। কিন্তু লিয়াকত আলী খান সাম্প্রদায়িক বক্তব্যের ভিত্তিতে এই দাবি নাকচ করে দেন।
১৯৫৪ সালের জুন মাসে পাকিস্তান গণপরিষদের অধিবেশনে তিনি পূর্ব পাকিস্তানে গভর্নরের শাসন প্রবর্তনের বিরুদ্ধে একটি ছাঁটাই প্রস্তাব উত্থাপন করেন। ১৯৫৬ সালের ১৯ সেপ্টেম্বর হতে ১৯৫৮ সালের ৭ অক্টোবর পর্যন্ত আতাউর রহমান খানের মন্ত্রিসভায় তিনি পূর্ব পাকিস্তানের স্বাস্থ্য ও সমাজকল্যাণ বিষয়ক মন্ত্রী ছিলেন।
পুরস্কার ও সম্মননা
বাংলা ভাষার মর্যাদা প্রতিষ্ঠা ও এদেশের স্বাধীনতা সংগ্রামে অসাধারণ অবদানের জন্য ১৯৯৭ সালে দেশের “সর্বোচ্চ বেসামরিক পুরস্কার” হিসাবে তাকে “ভাষা ও স্বাধীনতা আন্দোলনে স্বাধীনতা পুরস্কার” প্রদান করা হয়।
স্মারক
কুমিল্লা পৌরসভা কর্তৃপক্ষ মহান ভাষা আন্দোলনের অন্যতম সৈনিক, বিশিষ্ট সংসদ সদস্য ও আইনজীবী হিসেবে ধীরেন্দ্রনাথ দত্তের নামে রাস্তার নামকরণ করে। জেলা প্রশাসক কার্যালয় থেকে শহীদ খাজা নিজাম উদ্দিন সড়ক পর্যন্ত রাস্তাটি এখন থেকে ধীরেন্দ্রনাথ দত্ত সড়ক নামে পরিচিত। ১৮ জুলাই ২০১৭ সালে ঢাকা বিশ্ববিদ্যালয় এর জগন্নাথ হলে তার নামে একটি ই-লাইব্রেরী প্রতিষ্ঠা করা হয়। ধীরেন্দ্রনাথ দত্ত স্মরণে ২০০৬ সালে প্রতিষ্ঠিত কুমিল্লা বিশ্ববিদ্যলয়-এ ঐ বছরই ছাত্রদের জন্য " ধীরেন্দ্রনাথ দত্ত হল" নামে একটি আবাসিক হল নির্মাণ করা হয়। পরবর্তীতে কুমিল্লা স্টেডিয়াম এর নামকরণ করা হয় " ভাষাসৈনিক ধীরেন্দ্রনাথ দত্ত স্টেডিয়াম "
দশ নিখোঁজ বংশ
দশ নিখোঁজ বংশ (עשרת השבטים) ছিল ইস্রায়েলের দ্বাদশ বংশের দশটি বংশ যাদেরকে নব্য-অশূরিয় সাম্রাজ্য c. ৭২২ খ্রিস্টপূর্বাব্দে ইস্রায়েল রাজ্য বিজয়ের পর সেখান থেকে নির্বাসিত করেছিল।  এগুলো হল রূবেণ, শিমিয়োন, দান, নপ্তালি, গাদ, আশের, ইষাখর, সবূলূন, মনঃশি ও ইফ্রয়িমের বংশ; যিহূদা ও বিন্যামীনের বংশ ছাড়া সকলেই (পাশাপাশি যাজক লেবির বংশের কিছু সদস্য, যাজক বংশ, যাদের নিজস্ব এলাকা ছিল না)। ইহুদি ঐতিহাসিক যোসেফাস (৩৭–১০০ খ্রীষ্টাব্দ) লিখেছেন যে, “এশিয়া ও ইউরোপে দুটি বংশই আছে রোমানদের অধীন, আর দশটি বংশ এখনও পর্যন্ত ফরাৎ নদীর ওপারে রয়েছে, একটি বিশাল জনগোষ্ঠী, এবং সংখ্যা দ্বারা অনুমান করা যায় না।”
খ্রীষ্টীয় ৭ম ও ৮ম শতাব্দীতে নিখোঁজ বংশগুলোর প্রত্যাবর্তন মশীহের আগমনের ধারণার সাথে যুক্ত ছিল। “নিখোঁজ বংশগুলো” থেকে বংশোদ্ভূত হওয়ার দাবিগুলি অনেক গোষ্ঠীর সাথে সম্পর্কিত প্রস্তাবিত হয়েছে এবং কিছু ধর্ম একটি মশীহীয় দৃষ্টিভঙ্গি সমর্থন করে যে হারানো বংশগুলো ফিরে আসবে।
ইতিহাসবিদরা সাধারণত বংশগুলোর স্থানীয় জনসংখ্যার মধ্যে একীভূত করা উপসংহারে পৌঁছেছেন, কিন্তু এটি বিভিন্ন ধর্মকে এই দাবি করা থেকে বিরত করেনি যে কিছু স্বতন্ত্র সত্তা হিসাবে বেঁচে ছিল। মধ্যপ্রাচ্যের ইতিহাসের অধ্যাপক জ্বি বেন-দোর বেনিত বলেন যে: “দৃশ্যত অকল্পনীয় পণ্ডিত অধ্যয়নের পাশাপাশি কাল্পনিক সাহিত্য ও লোককথার একটি বিশাল অংশ বংশগুলোর প্রতি মুগ্ধতা তৈরি করেছে।” নৃবিজ্ঞানী শালভা ওয়েইল বিভিন্ন পৃথক বংশ ও লোকেদের নথিভুক্ত করেছেন যারা সারা বিশ্বে হারিয়ে যাওয়া বংশের সাথে যুক্ত থাকার দাবি করেছে।
কক্সবাজার সাংস্কৃতিক কেন্দ্র
কক্সবাজার সাংস্কৃতিক কেন্দ্র বাংলাদেশের কক্সবাজার জেলার, কক্সবাজার সদর উপজেলায় অবস্থিত। কক্সবাজার অঞ্চলের ক্ষুদ্র নৃ-গোষ্ঠীর সাংস্কৃতিক ঐতিহ্য সংরক্ষণ, পরিচর্যা, উন্নয়ন ও চর্চা এবং লালনের লক্ষ্যে ১৯৮৫ সালে সংস্কৃতি মন্ত্রণালয়ের একটি বিশেষ প্রকল্পের মাধ্যমে এ ইনস্টিটিউটটি প্রতিষ্ঠা করা হয়।
ইতিহাস
১৯৭৮ সালে রাঙামাটিতে উপজাতীয় সাংস্কৃতিক ইনস্টিটিউট প্রতিষ্ঠার ফলে অন্যান্য জেলায় ক্ষুদ্র নৃ-গোষ্ঠীর সাংস্কৃতিক ঐতিহ্য সংরক্ষণের প্রয়োজনীয়তা দেখা দেয়। এরই পরিপ্রেক্ষিতে শিক্ষা মন্ত্রণালয়ের (তৎকালীন ক্রীড়া ও সংস্কৃতি বিভাগ) প্রশাসনিক নিয়ন্ত্রণে ১৯৮৫ সালে কক্সবাজারে ইনস্টিটিউটের একটি আঞ্চলিক কার্যালয় গঠন করা হয়। ১৯৯৪ সালে সংস্কৃতি বিষয়ক মন্ত্রণালয়ের নিয়ন্ত্রণাধীন সংস্থা হিসেবে একটি স্বতন্ত্র উপজাতীয় সাংস্কৃতিক ইনস্টিটিউট স্থাপন করে ইনস্টিটিউটটিকে প্রধান কার্যালয়ে রূপান্তর করে নাম পরিবর্তন করে রাখা হয় কক্সবাজার সাংস্কৃতিক কেন্দ্র। ২০১০ সালে ক্ষুদ্র নৃগোষ্ঠী সাংস্কৃতিক প্রতিষ্ঠান আইন কার্যকর হওয়ার পর থেকে প্রতিষ্ঠানটি এই আইনের অধীনে পরিচালিত হচ্ছে।
সারা জোসেফ
সারা জোসেফ (জন্ম ১৯৪৬) একজন ভারতীয় মালয়ালম ভাষার ঔপন্যাসিক ও ছোটগল্প লেখক। তিনি আলাহায়ু দে পেনমাক্কাল (ডটারস অফ গড দ্য ফাদার) উপন্যাসের জন্য কেন্দ্রীয় সাহিত্য অকাদেমি পুরস্কার লাভ করেন। একই উপন্যাসের জন্য তিনি বায়লার পুরস্কারও পেয়েছেন। তিনি কেরালাতে নারীবাদী আন্দোলনএ নেতৃর্ত্ব দিয়েছেন ও মানসী নামের একটি নারীবাদী সংগঠনের প্রতিষ্ঠাতা। তিনি ও মাধবীকুট্টি, এই দুজন মালয়ালম ভাষার শীর্ষস্থানীয় নারী লেখক হিসেবে বিবেচিত হন। ২০১৪ সালে তিনি আম আদমি পার্টিতে যোগদান করেন ও ঐ বছর লোকসভা নির্বাচনে ত্রিশূর থেকে প্রতিদ্বন্দ্বিতা করেন।.
প্রারম্ভিক জীবন
সারা জোসেফ এছাড়াও একজন সুপরিচিত সামাজিক কর্মী, এবং কেরালার বেশ কয়েকটি আন্দোলনে নেতৃর্ত্ব দেন। তিনি একজন বামপন্থী ছিলেন। তবে পরবর্তীতে ২০১৪ সালের জানুয়ারীতে আম আদমি পার্টিতে যোগ দেন ও ঐ বছর লোকসভা নির্বাচনে ত্রিশুর থেকে প্রতিদ্বন্দ্বিতা করেন, কিন্তু ভারতের কমিউনিস্ট পার্টি র প্রার্থী সি, এন, জয়দেব এর কাছে হেরে যান।
সাহিত্যিক কর্মজীবন
সারা জোসেফ মাধ্যমিকে থাকা অবস্থায় তার সাহিত্য জগতে প্রবেশ করেন। মালয়ালম সাপ্তাহিকে তার বিভিন্ন কবিতা প্রকাশিত হয়। তিনি আবৃত্তিতেও বেশ ভাল ছিলেন ও কবিসভায় বরেণ্য মালয়লম কবিদের কাছে আবৃত্তির জন্য প্রশংসিত হন। কিছুকাল পরে, তিনি কবিতা ছেড়ে ছোটগল্প লেখা শুরু করেন, তার ছোটগল্প সমগ্র পাপাথারা মালায়ালম ভাষার নারীবাদী লেখায় একটি মাইলফলক হিসেবে বিবেচিত হয়।
তার প্রকাশিত উপন্যাসের মধ্যে আলাহেয়ুড পেনমাক্কাল, মাট্টাথি এবং ওথাপ্পু ত্রয়ী উল্লেখযোগ্য। তার কাজগুলি মূলত উদারপন্থী এবং বিভিন্ন নিপীড়িত গোষ্ঠীর অনুভূতি প্রকাশ করে। ওথাপ্পু উপন্যাসটিতে নারীর আধ্যাত্মিকতা এবং তার নিজের যৌনতা সম্পর্কে সত্যিকার উপলব্ধি নিয়ে আলোচিত হয়েছে। এটি ভ্যালসন থাম্পু এর তত্ত্বাবধানে ইংরেজি ভাষায় অনুদিত হয়েছে।   তার উপন্যাস আলাহায়ু দে পেনমাক্কাল তিনটি বড় পুরস্কার - কেরালা সাহিত্য অকাদেমি পুরস্কার, কেন্দ্র সাহিত্য একাডেমী পুরস্কার এবং বায়লার পুরস্কার তার জন্য এনে দিয়েছে।  ২০১১ সালে, সারা তার পাপাথারা ছোট গল্প সংগ্রহের জন্য মুত্তাথু ভার্কে  পুরস্কার লাভ করেন। ২০১৫ সালের ১০ অক্টোবর, তিনি উত্তর প্রদেশের দাদরায় গরুর মাংস খাওয়া নিয়ে গুজবে এক মুসলিমকে হত্যার ঘটনায় ক্ষুব্ধ হয়ে প্রতিবাদ স্বরূপ তার সম্মানজনক সাহিত্য আকাদেমি পুরস্কার ফিরিয়ে দেন।
এছাড়া, তিনি তার রামায়ণ সম্পর্কিত গ্রন্থ রামায়ণ কথাকাল, এর জন্য অনেক সমালোচকদের প্রশংসা লাভ করেন। অক্সফোর্ড বিশ্ববিদ্যালয় প্রেস থেকে এর ইংরেজি অনুবাদও প্রকাশিত হয়েছে।
২০১২ সালে তিনি পদ্মপ্রভা সাহিত্য পুরস্কার অর্জন করেন ।
অ্যামনেস্টি ইন্টারন্যাশনাল
২০১৬ সালে, তিনি অখিল ভারতীয় বিদ্যার্থী পরিষদএর বিরুদ্ধে বিতর্কে অ্যামনেস্টি ইন্টারন্যাশনালকে সমর্থন করেছিলেন।
তথ্যসূত্র
<references group="" responsive="">
অণুবীক্ষণ (তারামণ্ডল)
এই তারামণ্ডলের উজ্জ্বলতম তারা হল গামা মাইক্রোস্কোপি যার আপাত মান ৪.৬৮। এটি ২২৩±৮ আলোকবর্ষ দূরে অবস্থিত সূর্যের চেয়ে ২.৫ গুণ বড়ো একটি পীত দানব। ৩.৯ মিলিয়ন বছর পূর্বে এটি সূর্যের ১.১৪ ও ৩.৪৫ আলোকবর্ষ দূর দিয়ে অতিক্রম করে, যার ফলে সৌরজগৎের বহির্ভাগে বিশৃঙ্খলা দেখা দেয়। যুগ্মতারা —ডব্লিউএএসপি-৭ ও এইচডি ২০৫৭৩৯ এর গ্রহের অস্তিত্ব রয়েছে এবং তরুণ লোহিত দানব এইউ মাইক্রোস্কোপি ও সূর্য সদৃশ এইচডি ২০৫৭৩৯ এর ধ্বংসাবশেষ চাকতি রয়েছে। এইউ মাইক্রোস্কোপি এবং দ্বৈত লাল বামন এটি মাইক্রোস্কোপি সম্ভবত একটি প্রশস্ত ত্রয়ী ব্যবস্থা এবং চলমান বিটা পিক্টোরিস পুঞ্জের সদস্য। বিও মাইক্রোস্কোপি এর ঘূর্ণনকাল অতিদ্রুত, ৯ ঘণ্টা ৭ মিনিট হওয়ায় এটিকে "স্পিডি মাইক"(Speedy Mic) নামেও ডাকা হয়।
বৈশিষ্ট্য
অণুবীক্ষণ মণ্ডল একটি ছোটো তারা মণ্ডল যার উত্তরে মকর মণ্ডল, পূর্বে দক্ষিণ মীন মণ্ডল ও সারস মণ্ডল, পশ্চিমে ধনু মণ্ডল, আর দক্ষিণে সিন্ধু মণ্ডল অবস্থিত। এটি দক্ষিণ-পশ্চিমে দূরবীক্ষণ মণ্ডল কে স্পর্শ করেছে। ইন্টারন্যাশনাল অ্যাস্ট্রোনমিক্যাল ইউনিয়ন ১৯২২ সালে এই তারামণ্ডলের তিন অক্ষরের সংক্ষিপ্ত নাম দেয় 'Mic'। ১৯৩০ সালে ইউজিন ডেলপোর্টে তারামণ্ডলটির আনুষ্ঠানিক সীমানা নির্ধারণ করেন যা চারটি অংশবিশিষ্ট একটি বহুভুজ দ্বারা নির্ধারণ করা হয় (তথ্যছকে প্রদত্ত)। নিরক্ষীয় স্থানাঙ্ক ব্যবস্থা অনুসারে, এই সীমানা রেখা গুলোর বিষুবাংশ ২০:২৭.৩:0 থেকে ২১:২৮.৪:0 এর মধ্যে, আর বিষুবলম্ব -২৭.৪৫° থেকে -৪৫.০৯° এর মধ্যে অবস্থান করে। এই তারামণ্ডলটি ৪৫°দ অক্ষরেখার দক্ষিণের অঞ্চল থেকে দৃশ্যমান। এই মণ্ডলের উজ্জলতম তারাগুলো পঞ্চম মাত্রার হওয়ায়, আলোক দূষণ পূর্ণ এলাকা থেকে খালি চোখে এটি দেখা যায় না।
অবস্থা
বাম|থাম্ব| খালি চোখে অণুবীক্ষণ মণ্ডল
তারা
ফরাসি জ্যোতির্বিদ নিকোলাস-লুই দ্য ল্যাসেল ১৭৫৬ সালে বেয়ার সূচক পদ্ধতিতে আলফা থেকে আইওটা পর্যন্ত ১০টি তারা নামকরণ ও তালিকাভুক্ত করেন। পার্শ্ববর্তী সিন্ধু মণ্ডলের একটি তারা যেটিকে ল্যাসেল নাম দেন নিউ ইন্ডি, সেটি পরে অণুবীক্ষণ মণ্ডলে অবস্থিত দেখা যায়। তাই গুল্ড এটিকে নিউ মাইক্রোস্কোপি হিসেবে পুনরায় নামকরণ করেন। ফ্রান্সিস বেইলি গামা ও এপসাইলন মাইক্রোস্কোপি কে পার্শ্ববর্তী দক্ষিণ মীন মণ্ডল এর অন্তর্ভুক্ত মনে করতেন কিন্তু পরবর্তীকালে মানচিত্রকারেরা আর এটি মেনে চলেননি। ১৭২৫ সালে ক্যাটালোগাস ব্রিটানিকাস বইতে জন ফ্ল্যামসিড তারাগুলোকে ১,২,৩ এবং ৪ পিসিস অসট্রিনি নাম দেন যা পরে যথাক্রমে গামা মাইক্রোস্কোপি, এইচআর ৮০৭৬, এইচআর ৮১১০ ও এপসাইলন মাইক্রোস্কোপি নামে পরিচিত হয়। তারামণ্ডলটির সীমানার মধ্যে ৬.৫ বা এর বেশি আপাত মান বিশিষ্ট ৪৩টি নক্ষত্র রয়েছে।
অণুবীক্ষণযন্ত্রের অভিনেত্র হচ্ছে গামা মাইক্রোস্কোপি নক্ষত্র। এটি এই তারামণ্ডলের উজ্জ্বলতম তারা যার আপাত মান — ৪.৬৮। এটির ৬২০-মিলিয়ন আয়ুষ্কালের অধিকাংশ সময় একটি নীলাভ-সাদা রঙের একটি প্রধান ক্রমের তারা হিসেবে থাকার পর, এটি প্রসারিত হতে শুরু করে এবং ক্রমে শীতল হয়ে G6III বর্ণালীর একটি পীত দানবে পরিণত হয়, যার ব্যাস সূর্যের দশ গুণ। পৃথিবী থেকে এর লম্ব দুরত্ব ২২৩ ± ৮ আলোকবর্ষ। সূর্যের চেয়ে প্রায় ২.৫ গুণ ভারী এই তারাটি ৩.৯ মিলিয়ন বছর পূর্বে সূর্যের ১.১৪ ও ৩.৪৫ আলোকবর্ষ দূর দিয়ে অতিক্রম করে, যা উর্ট ক্লাউডে বিশৃঙ্খলা তৈরির জন্য আকারে এবং দূরত্বে যথেষ্ট। আলফা মাইক্রোস্কোপিও একটি G7III বর্ণালীর বয়স্ক পীত দানব যার আপাত মান ৪.৯০। পৃথিবী থেকে ৪০০ ± ৩০ আলোকবর্ষ দূরে অবস্থিত এই তারাটি, সূর্যের ব্যাসের ১৭.৫ গুণ ব্যাসবিশিষ্ট। আলফার ১০ম আকারের একটি সঙ্গী তারা রয়েছে যা, ৭.৫সে.মি. দূরবীক্ষণে দৃশ্যমান। তবে একটি প্রকৃত দ্বৈত তারা ব্যবস্থার বদলে এটিকে প্রায় একই রকম দুরত্বের বলা যায়। এপসাইলন মাইক্রোস্কোপির দুরত্ব ১৬৬ ± ৫ আলোকবর্ষ, এবং এটি ৪.৭ আপাত মান, ও A1V বর্ণালীর একটি সাদা বর্ণের তারা। থিটা১ ও থিটা২ মাইক্রোস্কোপি একটি বিস্তৃত যুগ্মতারা তৈরি করেছে যাদের খালি চোখেই আলাদা করা সম্ভব। উভয়েই এ-ক্লাসের সাদা রঙের অসম চৌম্বক বর্ণালীর তারকা যাদের সারমেয় মণ্ডলের মত শক্তিশালী ধাতব লাইন রয়েছে। এদের দ্বারা তারামণ্ডলের অণুবীক্ষণযন্ত্রের নমুনা স্লাইড নির্দেশিত হয়।
অনেক উল্লেখযোগ্য জ্যোতিষ্ক এতই ঝাপসা যে খালি চোখে দেখা দুঃসাধ্য। এএক্স মাইক্রোস্কোপি, যা ল্যাসেল ৮৭৬০ নামে অধিক পরিচিত, একটি লোহিত বামন যা সৌরজগৎ থেকে মাত্র ১২.৯ আলোকবর্ষ দূরে অবস্থিত। এটি আকাশের উজ্জ্বলতম লোহিত বামন যার আপাত মান ৬.৬৮। বিও মাইক্রোস্কোপি একটি দ্রুত ঘূর্ণায়মান তারা যার ব্যাস সূর্যের ৮০%। এটিকে "স্পিডি মাইক" (Speedy Mic) নামেও ডাকা হয়, এবং এর ঘূর্ণনকাল ৯ ঘণ্টা ৭ মিনিট। একটি সক্রিয় তারা হওয়ার ফলে, এটির লক্ষণীয় সৌরচ্ছটা রয়েছে, যা সূর্যের গড় মানের চেয়ে ১০০ গুণ বেশি শক্তিশালী, এবং প্রধানত বর্ণালি পাল্লার এক্স-রে ও অতিবেগুনী ব্যান্ডের শক্তি নির্গত করে। এটি সূর্য থেকে ২১৮±৪ আলোকবর্ষ দূরে অবস্থিত। এটি মাইক্রোস্কোপি একটি যুগ্মতারা ব্যবস্থা যার দুটি সদস্যই ছটা নির্গমনকারী লোহিত দানব। এই দুটি তারা খুব কাছাকাছি অবস্থা করে এবং সম্ভবত এইউ মাইক্রোস্কোপির সাথে একটি বিস্তৃত ত্রৈধ ব্যবস্থা গঠন করে। এইউ মাইক্রোস্কোপি একটি তরুণ তারা যার চারপাশে ধ্বংসাবশেষ ডিস্ক থাকায় এটিকে একটি নির্মাণাধীন সৌর জগৎ বলে মনে হয়। এই তিনটি তারা বিটা পিক্টোরিস চলমান গ্রুপের সদস্য প্রার্থী, যা মহাশূন্যে একই রকম গতিসম্পন্ন কাছাকাছি অবস্থিত তারাদের একটি সমষ্টি।
এইচডি ২০৫৭৩৯ হচ্ছে F7V বর্ণালি শ্রেণীর একটি প্রথম অনুক্রমের পীত-শ্বেত বর্ণের তারা যা সূর্যের থেকে ১.২২ গুণ বৃহৎ ও ২.৩ গুণ উজ্জ্বল। এটির বৃহস্পতির আকারের একটি গ্রহ রয়েছে যার কক্ষীয় পর্যায়কাল ২৮০ দিন। এটি রশ্মীয় গতি পদ্ধতিতে আবিষ্কৃত হয়। ডব্লিওএএসপি-৭ একটি F5V বর্ণালি শ্রেণীর ৯.৫৪ আপাত মানবিশিষ্ট তারা, যা সূর্যের চেয়ে প্রায় ১.২৮ গুণ বড়। এর উষ্ণ বৃহস্পতি গ্রহ —ডব্লিওএএসপি-৭বি— অতিক্রমণ পদ্ধতিতে আবিষ্কৃত হয় ও জানা যায় যে এটি তারাতিকে ৪.৯৫ দিনে একবার প্রদক্ষিঙ্করে। এইচডি ২০২৬২৮ হচ্ছে G2V বর্ণালি শ্রেণীর সূর্যসদৃশ তারা। এটির ১৫৮ থেকে ২২০ এইউ দূরে একটি ধ্বংসাবশেষ চাকতি রয়েছে। এই চাকতিটির অভ্যন্তরীণ সীমানা স্পষ্টভাবে বোঝা যায়, যা তারাটি থেকে ৮৬ থেকে ১৫৮ এইউ দুরুত্বে একটি সম্ভাব্য গ্রহের অস্তিত্ব নির্দেশ করে।
গভীর আকাশের বস্তুসমূহ
অণুবীক্ষণ মণ্ডলকে "সম্পূর্ণ অনুল্লেখ্য" হিসেবে উল্লেখ করে, জ্যোতির্বিদ প্যাট্রিক মুর এই সিদ্ধান্তে উপনীত হন যে এতে অপেশাদার পর্যবেক্ষকদের আগ্রহের কোন বিষয় নেই। এনজিসি ৬৯২৫ হচ্ছে একটি লেন্স আকারের সর্পিলাকার ছায়াপথ যার আপাত মান ১১.৩, কারণ এটি পৃথিবীর পর্যবেক্ষকদের কাছে প্রায় প্রান্তে, আলফা মাইক্রোস্কোপির ৩.৭ ডিগ্রি পশ্চিম-উত্তরপশ্চিমে অবস্থিত। ২০১১ সালের জুলাইয়ে স্টু পার্কার নিউজিল্যান্ডে এনজিসি ৬৯২৫ তে একটি দ্বিতীয় শ্রেণীর অতিনবতারা, এসএন ২০১১ইআই আবিষ্কার করেন। এনজিসি ৬৯২৩ কাছেই অবস্থিত এবং এর আপাত মান এখনও নিস্তেজ। মাইক্রোস্কোপিয়াম ভয়েড হচ্ছে একটি প্রায় আয়তাকার অপেক্ষাকৃত খালি স্থান, যা অন্যান্য ফাঁকা স্থানের গ্যালাক্সির অসম্পূর্ণ পাত দ্বারা সীমাবদ্ধ। মাইক্রোস্কোপিয়াম সুপারক্লাস্টার হচ্ছে ছায়াপথের একটি ঝাঁক যা ১৯৯০ সালের প্রথম দিকে গোচরে আসে। এর অংশ অ্যাবেল ক্লাস্টার ৩৬৯৫ ও ৩৬৯৬ কে মহাকর্ষীয়ভাবে যুক্ত বলে ধারণা করা হয়, যেখানে একই এলাকার অ্যাবেল ক্লাস্টার ৩৬৯৩ ও ৩৭০৫ এর মধ্যকার সম্পর্ক এখনও অস্পষ্ট।
উল্কাবৃষ্টি
থাম্ব|Seen in the 1824 star chart set [[Urania's Mirror (in the lower left)]] জুন থেকে জুলাইএর মাঝামাঝি পর্যন্ত অণুবীক্ষণ মণ্ডলে একটি ছোটো উল্কা বৃষ্টি দেখা যায়।
ইতিহাস
অণুবীক্ষণ মণ্ডল গঠনকারী তারাগুলো এমন একটি অঞ্চলে অবস্থিত যা পূর্বে পার্শ্ববর্তী ধনু মণ্ডলের পিছনের পায়ের অংশ হিসেবে বিবেচিত হত। জন এলার্ড গোর লিখেন যে আল-সুফি সম্ভবত জানিয়েছেন যে টলেমি তারাগুলোকে দেখেছেন কিন্তু তিনি (আল-সুফি) তাদের অবস্থান চিহ্নিত করেননি। ল্যাসেল কেপ অফ গুড হোপে দুই বছর অবস্থান করে ১০,০০০ দক্ষিণ গোলার্ধের তারকাকে পর্যবেক্ষণ ও তালিকাবদ্ধ করার পর ১৭৫১-৫২ সালে অণুবীক্ষণ মণ্ডলের প্রবর্তন করেন ও এর ফরাসি নামকরণ করেন le Microscope। তিনি দক্ষিণ নভঃ গোলার্ধে চৌদ্দটি নতুন তারামণ্ডল ইসংজ্ঞায়িত করেন যেগুলো ইউরোপ থেকে দৃশ্যমান নয়। এদের মধ্যে একটি ব্যতীত প্রতিটিই কোন না কোন যন্ত্রের আদলে তৈরি যেগুলো আলোকিত যুগের প্রতিনিধিত্ব করত। যৌগিক অণুবীক্ষণযন্ত্রকে স্মরণীয় করে রাখতে ল্যাসেল ১৭৬৩ সালে অণুবীক্ষণযন্ত্রের ল্যাটিন নামকরণ মাইক্রোস্কোপিয়াম করেন।
খাজা কামালউদ্দীন আহমদ
শামসুল উলামা খাজা কামালউদ্দীন আহমদ একজন বাংলাদেশী ইসলামী শিক্ষাবিদ, গবেষক ও অধ্যক্ষ। তিনি কলকাতা আলিয়া মাদ্রাসার ২৭ তম অধ্যক্ষ হিসাবে দায়িত্ব পালন করেন। তিনিই এই আলিয়া মাদ্রাসার প্রথম মুসলিম অধ্যক্ষ হিসাবে দায়িত্ব পালন করেন।  তিনি ১৯২৭ সালে এই মাদ্রাসার অধ্যক্ষ হিসাবে যোগদান করেন। তিনি তৎকালীন আই.ই.এস ডিগ্রি লাভ করেছিলেন।
১৮৫০ মাদ্রাসাটিতে অধ্যক্ষের পদ সৃষ্টি হলেও ৭৭ বছর পরে কোন মুসলিম এই মাদ্রাসার অধ্যক্ষের পদ লাভ করেন, এরমধ্যে ২৬ জন ইংরেজ পণ্ডিত অধ্যক্ষের দায়িত্ব পালন করেছিলেন। পরবর্তীতে ১৯৪৭ সালের দেশভাগের সময় মাদ্রাসাটির একটি অংশ ঢাকায় স্থানান্তরিত করা হয়, নামকরণ হয়, ঢাকা আলিয়া মাদ্রাসা। কামালউদ্দিন মাদ্রাসাটিতে দায়িত্ব গ্রহণ করলে এই বছরই অন্যান্য মাদ্রাসার সঙ্গে কলকাতা মাদ্রাসাতেও আলিম, ফাজিল, কামিল, মুমতাজুল মুহাদ্দেসিন প্রভৃতি শিক্ষাক্রমের সূচনা ঘটে। এবং মাদ্রাসাটিতে ইসলামী শিক্ষার ব্যপক উন্নয়ন সাধিত হয়।
উচ্চতম বাঁধের তালিকা
এটি বিশ্বের উচ্চতম বাঁধের একটি তালিকা। যে সকল বাঁধের উচ্চতা ১৩৫ মিটারের (৪৪৩ ফুট) বেশি তালিকায় সে সকল বাঁধ স্থান পেয়েছে।
বাংলাদেশের লোক সাহিত্য
বাংলাদেশের লোক সাহিত্য বাংলা সাহিত্য, কৃষ্টি, সংস্কৃতি ও ঐতিহ্যে বিশেষ ভূমিকা রেখেছে। যদিও এর সৃষ্টি ঘটেছে গ্রমীণ জনগোষ্ঠির মাধ্যমে এবং প্রজন্ম থেকে প্রজন্মে প্রসার ঘটেছে মৌখিকভাবে, তথাপি বাংলা সাহিত্যকে এ লোক সাহিত্য ব্যাপ্তি প্রদান করেছে, করেছে সমৃদ্ধ। পৃথক পৃথক ব্যক্তি-বিশেষের সৃষ্টি পরিণত হয়েছে জনগোষ্ঠির ঐতিহ্যে যার মাধ্যমে প্রকাশ ঘটেছে ভালোবাসা, আবেগ, অনুভূতি ও চিন্তা চেতনার।
ইতিহাস
৩০০ খ্রিষ্টাব্দ থেকে এই অঞ্চলে পর্যায়ক্রমে মৌর্য রাজবংশ, গুপ্ত রাজবংশ, পাল রাজবংশ, সেন রাজবংশ এবং মুসলিমদের আগমন ঘটেছে। এই অঞ্চলের মানুষ এদের জীবনযাত্রা এবং সংস্কৃতি দ্বারা প্রভাবিত হয়েছে। এরপর পর্তুগাল, ফ্রান্স, এবং ব্রিটিশদের জাহাজ এদেশের বন্দর এ নোঙর ফেলেছে। এরা পণ্যের পাশাপাশি সংস্কৃতিও এদেশে রেখে গেছে। প্রতিটি জাতি শুধু শারীরিকভাবে নয়, সংস্কৃতিরও সহায়তায় এদেশে নিজেদের ছাপ রেখে গেছে এবং এভাবেই এদেশের সংস্কৃতির ভিত রচিত হয়েছে।
বাংলা লোক সাহিত্যের সাধক
পল্লীর জনগোষ্ঠীর একটি বড় অংশ লোক সাহিত্যে অবদান রেখেছেন। এদের একটি বড় অংশ লোক-কবি যাদের সাধারণত বয়াতি বলা হয়ে থাকে। প্রাচীন রাশিয়ার BAYAT শব্দ থেকে বয়াতি শব্দের উৎপত্তি।বাংলার মাঝিরা নৌকায় পাল তুলে মনের সুখে ভাটিয়ালি গান গায়। দেশের উত্তরাঞ্চলের গাড়োয়ান বা গরুর গারির চালক গাড়ি চালাতে চালাতে ভাওয়াইয়া গানের সুর তুলে। বাউলেরা একতারা বাজিয়ে তাদের তত্ত্ব তুলে ধরেন।
তাদের কীর্তি আমাদের সামনে তুলে ধরতে কিছু মানুষ অবিস্মরণীয় অবদান রেখেছেন। নেত্রকোণা জেলার আইথর নামক স্থানের অধিবাসী চন্দ্রকুমার দে মৈমনসিংহ গীতিকা সংগ্রহ করেন। ডক্টর দীনেশচন্দ্র সেন এই গানগুলো সম্পাদনা করে কলকাতা বিশ্ববিদ্যালয় হতে প্রকাশ করেন। পশ্চিমবঙ্গের আশুতোষ ভট্টাচার্য এবং বাংলাদেশের ড. মযহারুল ইসলাম সাম্প্রতিক সময়ে লোকসাহিত্য সম্পর্কে অনেক গবেষণামূলক গ্রন্থ প্রকাশ করেছেন।
মৌখিক সাহিত্য এবং এর প্রভাব
লোক সাহিত্য মূলত মৌখিক সাহিত্য। ফলে এধরনের সাহিত্য স্মৃতিসহায়ক কৌশল, ভাষার গঠনকাঠামো এবং শৈলীর উপরও নির্ভর করে। এদেশের লোক সাহিত্য সাহিত্যের বিভিন্ন শাখায় বিচরণ করছে। এগুলো হচ্ছে মহাকাব্য, কবিতা ও নাটক, লোক গল্প, প্রবাদ বাক্য, গীতি কাব্য প্রভৃতি। লোক সাহিত্যের এই সম্পদগুলো সাহিত্যের গুরুত্বপূর্ণ দলিল হিসেবে অথবা অন্য কোন উপায়ে এখনো এই অঞ্চলে টিকে রয়েছে। বহুবছর ধরে এদেশে বিভিন্ন জাতিগোষ্ঠীর বসবাস। বাংলাদেশের লোক সাহিত্য এই জাতিগোষ্ঠীগুলো দ্বারা গভীরভাবে প্রভাবিত। ফলশ্রুতিতে বর্তমান বাংলাদেশের বহুমুখী বৈচিত্র্যপূর্ণ বিশাল লোক সাহিত্যের একাংশের ব্যাখ্যায় ইতিহাসের প্রয়োজন পরে।
বিস্তৃতি
বাংলাদেশের লোক সাহিত্য লোক সাহিত্যের প্রচলিত সকল শাখায় নিজেকে বিস্তার করেছে। এগুলো হচ্ছে গল্প, সংগীত, ধাঁধা, প্রবাদ বাক্য, কুসংস্কার ও মিথ।
বাউল গান
মূল নিবন্ধঃ বাউল।
সিলেটের মরমী সাহিত্য
মূল নিবন্ধঃ সিলেটের মরমী সাহিত্য।
বাংলা সাহিত্যের প্রাচীন লোকঐতিহ্যের অনবদ্য ফসল মরমী সঙ্গীত বা মরমীবাদের গান। প্রাচীন লোকসাহিত্য বা লোকঐতিহ্যের একাংশের রুপান্তর মরমী সাহিত্য। উল্লেখ্য যে, মরমী সঙ্গীত ও বাউল গানকে অধুনা যুগে যদিও এক করে ভাব হয়, কিন্তু এর ইতিহাস সন্ধানি সৈয়দ মোস্তফা কামাল ও অন্যান্যদের কাছে এর ভাবধারায় ভিন্নতা রয়েছে বলে অভিমত পাওয়া যায়।
ভাওয়াইয়া
মূল নিবন্ধঃ ভাওয়াইয়া।
ভাওয়াইয়া গানের আকরভূমি রংপুর। বাংলাদেশের উত্তরাঞ্চলের নদী-নালা কম থাকায় গরুর গাড়িতে চলাচলের প্রচলন ছিল। আর গরুর গাড়ির গাড়োয়ান রাত্রে গাড়ি চলাবস্থায় বিরহ ভাবাবেগে কাতর হয়ে আপন মনে গান ধরে। উঁচু-নিচু রাস্তায় গাড়ির চাকা পড়লে তার গানের সুরে আধো-ভাঙ্গা বা ভাঁজ পড়ে। এই রকম সুরে ভাঙ্গা বা ভাঁজ পড়া গীতরীতিই 'ভাওয়াইয়া' গানে লক্ষণীয়। এসকল গানে স্থানীয় সংস্কৃতি, জনপদের জীবনযাত্রা, তাদের কর্মক্ষেত্র, পারিবারিক ঘটনাবলী ইত্যাদি পরিলক্ষিত হয়।
ভাটিয়ালি
মূল নিবন্ধঃ ভাটিয়ালি।